OzLabs/hebrew-wiki-articles huggingface dataset:
יגאל מנחם

יגאל מנחם (נולד ב-9 באוקטובר 1963) הוא כדורגלן עבר ישראלי בעמדת החלוץ והקיצוני הימני, שידוע בעיקר על תקופתו במכבי נתניה, שם שיחק רוב הקריירה. כיום מנחם הוא עורך דין במקצועו.

==קריירה==
מנחם החל את הקריירה שלו במחלקת הנוער של מכבי נתניה, וב-1980 הועלה לשחק בבוגרים והראה יכולת טובה. בעונת 1982/1983 שיחק בהשאלה בהפועל כפר סבא, שם שיחק כמחליפו של אלי יאני כחלוץ אך לא הבקיע. מ-1982 שיחק מנחם 8 עונות במדי מכבי נתניה, כשהוא מופיע 240 פעמים במדיה, וכובש 65 שערים, רובם מעמדת החלוץ, כאשר לפעמים הוא משחק גם בעמדת הקיצוני הימני. עונת השיא שלו הייתה עונת 1986/1987 בה הבקיע 13 שערים והיה מעורב ברוב משחקי הקבוצה. בעונות שלאחר מכן הבקיע גם כמות מכובדת של 11 שערים בכל עונה, והוזמן לנבחרת ישראל, במדיה שיחק 5 משחקים, והבקיע שער אחד, נגד נבחרת מלטה.

עם השנים התחזק מנחם בדת ולא רצה יותר לשחק בשבת, ועבר להפועל ירושלים, ולאחר מכן לבית"ר נתניה, וסיים את קריירת הכדורגל המקצועני בסיום עונת 1992/1993, כשהוא בן 30 בלבד.

לאחר פרישתו מעולם הכדורגל, חזר יגאל מנחם בתשובה והפך לעורך דין. 

אחיו של יגאל, שמעון מנחם, היה כדורגלן גם הוא במכבי נתניה בעמדת המגן, אך פרש בגיל צעיר יחסית (27), ועבר לעסקי היהלומים והנדל"ן, ולאחר מכן מנכ"ל של חברת סקורפיו, והיה משיאני המרוויחים במשק לשנת 2009.

==קישורים חיצוניים==

* [https://www.football.org.il/national-team-list-games-by-player/?player_id=80425&national_team_id=3 עמוד השחקן של יגאל מנחם] באתר ההתאחדות לכדורגל בישראל

==הערות שוליים==

קטגוריה:חלוצי כדורגל ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני הפועל ירושלים
קטגוריה:כדורגלני בית"ר נתניה
קטגוריה:כדורגלני נבחרת ישראל
קטגוריה:ספורטאים ישראלים שחזרו בתשובה
קטגוריה:ישראלים שנולדו ב-1963
מכני-קונג (רובוט)

מכני-קונג (שיבוש של "מקאניקונגו", ביפנית: メカニコング, באנגלית: Mechani-Kong) הוא נבל-על רובוטי בדיוני, המופיע בזיכיון של קינג קונג. דמותו של מכני-קונג הופיעה לראשונה בשנת 1966 בסדרת הטלוויזיה המונפשת "מופעו של קינג קונג" וגם הופיעה בתפקיד הנבל הראשי בסרט "קינג קונג בורח" ומשמשת כהאויב המושבע של קינג קונג.

== ביוגרפיה בדיונית ==

=== תקופת שווה ===

==== מופעו של קינג קונג (1966–1967) ====
בחיפוש אחר נקמה על תבוסתו, ד"ר הו (יוצרו של מכני-קונג) החל להשמיד את פפואה גינאה החדשה באמצעות מכני-קונג. הצבא המקומי בטעות מזהה את מכני-קונג לקינג קונג ושט לאי מונדו כדי לחסל את קונג. במהלך דיון עם פרופסור בונד, ששמר על קונג עם ילדיו, הצבא מקבל הודעה על תקיפה נוספת בפפואה גינאה החדשה.

קונג מגיע לאזור כדי להילחם נגד מכני-קונג אך הרובוט מוכיח שידו על העליונה. עם זאת, קונג מפעל את הרובוט לעבר האוקיינוס והרובוט מחוסל סופית.

==== קינג קונג בורח (1967) ====
באמצעות רישומי אנטומיה שגנב מקארל נלסון, ד"ר הו בונה את מכני-קונג כדי לכרות את אלמנט X. כאשר מכני-קונג החל לחפור ביסוד, מערכות הבקרה של הרובוט המפלצתי נפגעים מהקרינה של היסוד ומותירים את הרובוט פגום ומושבת. הו נאלץ להשתמש בשיטה אחרת וחוטף את קינג קונג האמיתי מאי מונדו ומשתלט על מוחו באמצעות מכני-קונג על-מנת שישלים את המלאכה. עם-זאת, קונג משתחרר מהשליטה המוחית ונלחם נגד מכני-קונג בטוקיו ומפיל את הרובוט ממגדל טוקיו.

=== תקופת הייסי ===

==== גודזילה, מלך המפלצות (1992–1993) ====
בסדרת הרומנים "גודזילה, מלך המפלצות", מתואר כי לאחר ששוחזר ושודרג על ידי ד"ר אוניאמה, מכני-קונג נבנה לגובה של כ-100 מטרים ומתוכנת לסייע למכה-גודזילה כדי להילחם בגודזילה עצמו. מכני-קונג מפתיע את גודזילה מאחור ומחזיק אותו ביציבות בעוד שמכה-גודזילה פוצע את גודזילה. לאחר שגודזילה משתחרר מאחיזתו של מכני-קונג, השניים נלחמים שוב, אלא שהפעם גודזילה משבית את הרובוט ושובר את זרועו המכנית. בלי יכולת לזוז, מכני-קונג שוכב בחוסר-אונים על הקרקע בעוד שגודזילה יורק את הקרן האטומית שלו על המכונה ומשמיד אותה באכזריות.

== ראו גם ==
מכה-גודזילה - דמות דומה של חברת טוהו

== קישורים חיצוניים ==
* [https://www.tohokingdom.com/kaiju/mechani-kong.htm מכני-קונג], באתר הרשמי של אולפני טוהו

קטגוריה:קינג קונג: דמויות
מחוז קחאמרקה

מחוז קחאמרקה (בספרדית: Cajamarca, הגייה ב-IPA: ; בקצ'ואה: Kashamarka; באיימרה: Qajamarka) הוא מחוז בפרו. המחוז נמצא בצידה הצפוני של פרו וחולק גבול משותף עם אקוודור. עיר הבירה קחאמרקה נמצאת בגובה של כ-2,700 מטר מעל פני הים ונמצאת ברכס הרי האנדים. בתוך המחוז נמצא גם חלק מיערות הגשם של האמזונס.

==היסטוריה==
בנפת ננצ'וק שבפרובינציית סן מיגל, נמצאו תעלות ההשקיה העתיקות ביותר באמריקה (הצפונית התיכונה והדרומית). התעלות תוארכו בעזרת פחמן-14 לשנת 3400 לפנה"ס. מהמאה ה-6 עד המאה ה-10 שלטה במקום תרבות וארי. הם הקימו את המרכז המנהלי וירקוצ'פמפה .

במאה ה-15, תרבות האינקה כבשה את המחוז. הם הקימו את בירתם האיזורית במקום בו נמצאת היום העיר קחאמרקה.

==פרובינציות==
המחוז מחולק ל-13 פרובינציות:
#פרובינציית קחאבמבה (קחאבמבה)
#פרובינציית קחאמרקה (קחאמרקה)
#פרובינציית סלנדין (סלנדין)
#פרובינציית צ'וטה (צ'וטה)
#פרובינציית קונטומסה (קונטומסה)
#פרובינציית קוטרבו (קוטרבו)
#פרובינציית ואלגאיוק (במבאמרקה)
#פרובינציית חאאן (חאאן)
#פרובינציית סן איגנסיו (סן איגנסיו)
#פרובינציית סן מרקוס (סן מרקוס)
#פרובינציית סן מיגל (סן מיגל דה פאיאקס)
#פרובינציית סן פבלו (סן פבלו)
#פרובינציית סנטה קרוס (סנטה קרוס דה סוקצ'ובמבה)

==נקודות עניין==
*שמורת הטבע צ'נקאיבניוס 

==אנשים חשובים מהמחוז==
*מקסימה אקוניה - זוכה בפרס גולדמן לפעילות סביבתית לשנת 2016.
*אימה סומאק - זמרת אקזוטיקה בשנות ה-50 של המאה ה-20.

==קישורים חיצוניים==

* 
* 

==הערות שוליים==

קטגוריה:פרו: מחוזות
גבעות אדסון

גבעות אנדסון (באנגלית: Edson Hills) הם קבוצה של גבעות שאינן מכוסות קרח, ברכס הריטג', בהרי אלזוורת', בארץ אלזוורת' שבאנטארקטיקה.

== גאוגרפיה ==

הגבעות ממוקמות מדרום למפל הקרח דרייק; וממערב לקרחון יוניון.

=== אתרי הרכס ===

== היסטוריה ==
=== מקור השם ===

שמן של הגבעות ניתן להן על ידי משלחת חקר הרי אלזוורת' (Ellsworth Mountains Party) מאוניברסיטת מינסוטה ממדינת מינסוטה שבארצות הברית, אשר חקרה את אנטארקטיקה בעונת המחקר (הקיץ האנטארקטי) 1962–1963.

הגבעות נקראות על שם (Dean T. Edson), שהיה מהנדס טופוגרפיה בסקר הגאולוגי של ארצות הברית, אשר היה חבר במשלחת החקר.

== לקריאה נוספת ==

<div class="mw-content-ltr">• E.M. Duebendorfer and M.N. Rees, [https://www.nsf.gov/geo/opp/antarct/ajus/nsf9828/9828html/a20.htm Re-evaluation of the structure and stratigraphy of the Heritage Range, Ellsworth Mountains], Antarctic Journal of the United States Review 1996</div>

<div class="mw-content-ltr">• Michael L. Curtis, [https://agupubs.onlinelibrary.wiley.com/doi/pdfdirect/10.1029/96TC01418 Gondwanian age dextral transpression and spatial kinemarie partitioning within the Heritage Range, Ellsworth Mountains, West Antarctica], TECTONICS, VOL. 16, NO. 1, PAGES 172-181, FEBRUARY 1997</div>

<div class="mw-content-ltr">• Delpupo, Caroline; Schaefer, Carlos Ernesto Gonçalves Reynaud; Roque, Mariane Batalha; de Faria, André Luiz Lopes; da Rosa, Katia Kellem; Thomazini, André; de Paula, Mayara Daher, [https://ui.adsabs.harvard.edu/abs/2017Geomo.295..134D/abstract Soil and landform interplay in the dry valley of Edson Hills, Ellsworth Mountains, continental Antarctica], Geomorphology, Volume 295, p. 134-146., October 2017, DOI: 10.1016/j.geomorph.2017.07.002</div>

<div class="mw-content-ltr">• J. G. BOCKHEIM and J. E. LEIDE, [https://s3.amazonaws.com/Antarctica/AJUS/AJUSvXVn5/AJUSvXVn5p33.pdf Soil development and rock weathering in the Ellsworth Mountains, Antarctica]</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:4326 גבעות אדסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124689 גבעות אדסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4085&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות אדסון] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/edson-hills.html תרשים הנוף הנשקף מגבעות אדסון] באתר peakvisor
* [https://geographic.org/geographic_names/antname.php?uni=4326&fid=antgeo_107 תצלום לוויין של אזור גבעות אדסון]
* [https://www.mindat.org/feature-6632575.html גבעות אדסון] באתר mindat

== הערות שוליים ==

אדסון
הון סיכון בישראל

הון סיכון בישראל מתייחס לתעשיית ההון סיכון הישראלית, בה מושקעים כספים במיזמים אשר הערכת הסיכונים בהם היא גבוהה, מתוך ציפייה לתשואות גבוהות במקרה של הצלחתם. בישראל, כמו במרבית מדינות העולם הון סיכון נפוצה בעיקר בהשקעה בחברות סטרטאפ בתחום ההיי-טק.

בישראל יש כיום כ-70 קרנות הון סיכון פעילות, 14 מהן קרנות הון סיכון בינלאומיות עם משרדים בישראל<ref></ref>. ענף ההון סיכון ביחד עם החממות הטכנולוגיות ממלא תפקיד חשוב במגזר ההיטק הישראלי שזכה לכינוי "סיליקון ואדי" ונחשב לטובים בעולם<ref name="tech"></ref>.

על פי IVC Research Center (מרכז המחקר הישראלי) ב-2015 עמדו ההכנסות מאקזיטים על כ-9 מיליארד דולרים, עלייה של כ-16% לעומת 2014<ref></ref>. בנוסף לכך לדברי המכון, ההשקעות בהון סיכון בישראל עמדו על כ-4.43 מיליארד דולרים, הסכום השנתי הגבוה ביותר בתולדות ישראל, לשם השוואה ב-2008 עמד סכום ההשקעות בהון סיכון בישראל על כ-1.9 מיליארד דולרים<ref>[https://venturebeat.com/2009/02/18/international-venture-funding-rose-15-percent-in-2008/ "International Venture funding rose 15 percent in 2008], VentureBeat, February 18, 2009</ref>.

== היסטוריה ==
קרן הון הסיכון הראשונה בישראל, "קרן אתנה", הוקמה בשנת 1985 על ידי גדעון טולקובסקי ביחד עם אביו, מפקד חיל האוויר לשעבר, דן טולקובסקי ופרד אדלר, משקיע הון סיכון מניו יורק<ref name="Shlomo Klahr"> Shlomo Klahr</ref><ref name="Bloomberg"></ref><ref></ref>. אתנה השקיעה בחברות EFI של אפי ארזי ובמרקיורי אינטראקטיב בראשית דרכן.

בשנת 1990, הוקמה תוכנית "ענבל", יוזמה לעידוד פעילות קרנות הון סיכון המגובה בכספי הממשלה, באמצעות חברת הביטוח הממשלתית ענבל שהייתה ערבה ל-80% מההשקעות בקרן. במסגרת התוכנית הוקמו 4 קרנות הון סיכון: "מרתון", "תעוזה", "שדות מו"פ" ו"מופת" שנסחרו בבורסה לניירות ערך בתל אביב.

תעשיית הון סיכון ענפה בישראל התפתחה, בין השנים 1992 ל-1994, לאחר שהממשלה הקימה את "תוכנית יוזמה" בשיתוף המדען הראשי של משרד התמ"ת, אשר מימנה הקמה של עשר קרנות הון סיכון וחממות טכנולוגיות רבות שסייעו משמעותית לזינוק תעשיית ההייטק בישראל והפיכת תעשיית ההון סיכון בישראל לאחת הגדולות בעולם. כתוצאה מהמאמצים עלו הוצאות השנתיות של הון סיכון בישראל פי 60 מהתקופה שלפני יישום התוכנית, מספר החברות שהושקו באמצעות קרנות הון סיכון בישראל עלו מ-100 ל-800.

על אף שתעשיית ההון סיכון של ישראל מילאה תפקיד חשוב בתחום ההיי-טק המשבר הכלכלי שפגע בעולם ב-2008 השפיע גם על זמינות ההון סיכון בישראל, כאשר ב-2009 בוצעו בישראל כ-63 מיזוגים ורכישות בשווי כולל של כ-2.54 מיליארד דולרים, ירידה של כ-7% מהמצב ב-2008 שבאותה שנה כ-82 חברות ישראליות מוזגו או נרכשו וזאת בשווי של כ-2.74 מיליארד דולרים<ref name="VC"></ref>.

ב-2019 נחשבו חברות הון סיכון ישראליות פופולריות אף יותר מעמיתיהן האמריקאיות, לשם השוואה היקף ההשקעות בחברות סטארטאפ ישראליות צמח בכ-140% בשנים 2014–2018 ולעומת זאת, ההשקעות בחברות סטארט אפ אמריקאיות צמחו בכ-64% אחוזים בלבד<ref></ref>. החברות הישראליות הפכו לכל כך אטרקטיביות עד שהיוו מחצית מכלל העסקאות של מיזוגים ורכישות ב-2018.

== הערות שוליים ==

*
קטגוריה:ישראל: מדע וטכנולוגיה
מסגד סיכסיכ

מסגד סיכסיכ בשנת [[2008.]]
מסגד סיכסיכ (בערבית: مسجد السكسك, תעתיק: מסג'ד א-סכסכ) הוא מסגד ברחוב בית אשל ביפו.

== היסטוריה ==
מסגד סיכסיכ הוקם בשנות ה-80 של המאה ה-19 על ידי משפחת סיכסיכ הבולטת ביפו. ההיסטוריון הערבי מחמוד יזבק אומר שחאג' עבד אלקדיר אל-סיכסיכ הוא המייסד העיקרי של המסגד. מסגד סיכסיכ נבנה על שטח אדמת הפרדס של משפחת סיכסיכ באזור הדרך ההיסטורית יפו–ירושלים. זהו המסגד השני שנבנה מחוץ לחומות יפו.

המסגד הפסיק לפעול כמקום תפילה בשנת 1919. בתקופת מלחמת העצמאות, המסגד ננטש ולאחר מכן פעלו בו מפעל ומועדון חברתי ליוצאי בולגריה וכן מחסן של חברת כתר פלסטיק. 

בקיץ 2011 התנועה האסלאמית בישראל לקחה בעלות על המסגד והחזירה אותו לפעילות מלאה. תושבי האזור פנו על כך בתלונה לעיריה, אך בבדיקה התברר כי המקום הוא רכוש הווקף ולבסוף חודשה פעילות המסגד.

== הסביל==
במסגד ממוקם סביל. הוא בנוי באותו סגנון כמו הסביל של מסגד מחמודיה. אזור הסביל מעוטר בקשת מחודדת. בחלקו התחתון של הסביל יש שלוש קשתות שמתחתן יש ברז, שממנו זורמים המים. בקיר האמצעי יש את הטורה של הסולטן עבדול חמיד השני.

==קישורים חיצוניים==

* 

== הערות שוליים ==

קטגוריה:יפו: מבנים
קטגוריה:תל אביב-יפו: מסגדים
היכל התיאטרון קריית מוצקין

היכל התיאטרון קריית מוצקין הוא תיאטרון בקריית מוצקין שהוקם ביולי 2009. התיאטרון אינו מעלה הפקות משלו, אלא מארח מופעי בידור והצגות של התיאטראות הרפרטואריים והמסחריים.

מבנה התיאטרון ממוקם בצמוד לגן החיות ה"חי פארק".
== פעילות ==
בתיאטרון מוצגים מחזות זמר, מופעי בידור, מוזיקה ותרבות. התיאטרון נבנה לפי סטנדרטים בינלאומיים וכולל 894 מקומות ישיבה. המבנה אינו כולל יציע.

במקום קיימות מערכות סאונד ואקוסטיקה אשר מספקות יתרון לקיום קונצרטים במקום.

פנים התיאטרון וסביבתו מכילים לובי עליון ולובי תחתון ובית קפה של רשת בתי הקפה "גרג", לצד מגרש חנייה ובו 1,000 מקומות חניה.

עד שנת 2021 הופעל התיאטרון כחלק מחברת המתנ"סים המקומית. באותה שנה, בעקבות החלטה שהתקבלה במועצת העירייה, הועבר ניהול התיאטרון לידי עמותה שהוקמה לשם כך. זמן קצר לאחר מכן, החל התיאטרון להיות שותף בהפקת מחזות שונים יחד עם גופים אחרים מתחום זה בישראל, כאשר אותם מחזות מועלים ברחבי הארץ. כך, חבר היכל התיאטרון ל"" (מייסודו של סמי לוי) להפקת הצגת יחיד של טלי אורן והפקה בימתית למחזמר "הלהקה".

מנכ"לית התיאטרון היא דפנה צורי, רעייתו של חיים צורי שכיהן כראש עיריית קריית מוצקין.

== קישורים חיצוניים ==

* 

* [https://www.zooz360.co.il/main.asp?id=402 סיור וירטואלי בהיכל התיאטרון]
* 

== הערות שוליים ==

קטגוריה:קריית מוצקין: מבנים
קטגוריה:קריית מוצקין: תרבות
קטגוריה:ישראל: תיאטראות
Happier (שיר של מרשמלו)

Happier (בעברית: מאושר יותר) הוא שיר של המפיק המוזיקלי מרשמלו עם ההרכב הבריטי באסטיל. השיר נכתב והופק על ידי מרשלמו עצמו ביחד עם דן סמית' וסטיב מק ויצא לאור על ידי חברת Astralwerks ב-17 באוגוסט 2018. השיר הפך ללהיט ענק כאשר בין היתר הגיע למקום השני בארצות הברית ובריטניה ובכך הפך לשיר הכי המצליח של מרשמלו. לבאסטיל כבר היה שיר אחד שהגיע למקום השני בבריטניה אך עוד לאותה תקופה לא היה להם שיר שהגיע למקום הראשון. בנוסף השיר שהה 27 שבועות בעשירייה הפותחת בארצות הברית ובכך הפך לשיר התשיעי ששהה הכי הרבה שבועות אי פעם בעשירייה הפותחת. בנוסף הוא גם שבר שיא בתור השיר ששהה הכי הרבה שבועות אי פעם במקום הראשון במצעד שירי הדאנס והאלקטרוניקה האמריקאי.

על מנת לקדם את השיר הופיע מרשמלו עם השיר בטקס פקסי ה-EMA.

השיר דורג במקום ה-33 במצעד סוך העשור האמריקאי ונהיה גם לשיר שדורג הכי גבוה במצעד שלא הגיע למקום הראשון במצעד השבועי.

== הצלחה מסחרית ==
השיר זכה להצלחה מסחרית אדירה. הוא הגיע לעשרים עליונים ב-30 מדינות, 28 מתוכם בעשירייה הפותחת, 20 מתוכם בחמישייה הפותחת ו-4 מתוכם במקום הראשון. בנוסף השיר דורג במקום ה-6 במצעד האירופאי הדיגיטלי. בנוסף השיר שהה 49 שבועות במצעד השירים הנמכרים ביותר בארצות הברית במכירות משולבות אף על פי שהמצעד הקודם ב-2019 והשיר יצא ב-2018. סך הכל השיר דורג ב-11 ממצעדים שונים בארצות הברית שב-8 מתוכם הגיע לעשירייה הפותחת. בסוף 2018 השיר דורג במצעדי סוף שנה של 13 מדינות, ב-19 מצעדים שונים. בשנת 2019 הוא אף דורג במצעדי סוף שנה של 19 מדינות ב-26 מצעדים שונים. במצעד סוף העשור האמריקאי השיר דורג במקום ה-33 ובמקום הראשון במצעד שירי הדאנס והאלקטרוניקה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×6
| 420,000
|-
! אוסטריה (IFPI Austria)
| זהב
| 15,000
|-
! בלגיה (BEA)
| פלטינה
| 40,000
|-
! קנדה (Music Canada)
| פלטינה ×6
| 480,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| זהב
| 100,000
|-
! גרמניה (BVMI)
| פלטינה
| 400,000
|-
! איטליה (FIMI)
| פלטינה ×2
| 100,000
|-
! מקסיקו (AMPROFON)
| פלטינה
| 60,000
|-
! ניו זילנד (RMNZ)
| פלטינה ×2
| 60,000
|-
! פורטוגל (AFP)
| פלטינה ×3
| 30,000
|-
! ספרד (PROMUSICAE)
| פלטינה
| 40,000
|-
! בריטניה (BPI)
| פלטינה ×2
| 1,200,000
|-
! ארצות הברית (RIAA)
| פלטינה ×6
| 6,000,000
|}

==קישורים חיצוניים==

קטגוריה:שירי 2018
קטגוריה:סינגלים מ-2018
קטגוריה:שירי מרשמלו
קטגוריה:שירי באסטיל
קטגוריה:שירים באנגלית
קטגוריה:שירים שנכתבו על ידי דן סמית'
קטגוריה:שירים שנכתבו על ידי מרשמלו
קטגוריה:שירים שנכתבו על ידי סטיב מק
קטגוריה:שירים על אושר
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת אסטרלוורקס
אהבה ממבט שני (סרט, 1998)

אהבה ממבט שני הוא סרט ישראלי משנת 1998 בבימויה של מיכל בת-אדם עם מיכל זוארץ ואלון אבוטבול בתפקידים הראשיים.

הסרט הופק על ידי רשות השידור, קרן הקולנוע הישראלי וקרן יהושע רבינוביץ לאמנויות תל אביב, הוא היה מועמד ל-5 פרסי אופיר.

==עלילה==
נינה היא צלמת צעירה הגרה עם סבה. יום אחד היא מצלמת תמונה במהלך אירוע רחוב המושך את תשומת ליבה. היא מגלה עניין באיש המופיע בתמונה שלא הבחינה בקיומו בעת שצילמה את התמונה. אז, היא מתחילה לחפש אותו באופן אובססיבי, אף על פי שאינה מכירה אותו ואינה יודעת עליו דבר, והיא יודעת כי הוא האחד שאליו היא כמהה.

==שחקנים ודמויות==
{|class="wikitable"
|-
! שם השחקן/ית
! שם הדמות
|-
| מיכל זוארץ || נינה
|-
| יוסי ידין || אולק
|-
| אלון אבוטבול || דן
|-
|}

עוד משחקים בסרט: נתן כוגן, יגאל שדה, דבורה ברטונוב, סמי הורי, רות גלר, דוידה קרול, חיים בנאי וגיא לואל.

==ביקורת==
מבקר הקולנוע אורי קליין תיאר את הסרט כך "למרות שהסרט מתרחש במציאות מקומות עכשווית יש בו משהו ישן מישראל אחרת, מוקדמת הרבה יותר, שבה נשים צעירות התגוררו אצל קשישים ונענו לפנטזיות הרומנטיות האלמנטריות ביותר".

==קישורים חיצוניים==

==הערות שוליים==

קטגוריה:סרטי דרמה ישראליים
קטגוריה:סרטי 1998
קטגוריה:סרטי מיכל בת-אדם
קטגוריה:סרטים ישראליים משנת 1998
חיים זה חיים

חיים זה חיים הוא סרט קולנוע ישראלי, בבימויה של מיכל בת אדם. הסרט היה מועמד לארבעה פרסי אופיר.
==הפקה והפצה==
הסרט הופק במימון קרן הקולנוע הישראלי, וזכיינית ערוץ 2 שידורי רשת.

הסרט השתתף בפסטיבל הסרטים הבינלאומי חיפה, שם זכה הוענק לצלם יואב קוש פרס הצילום בקטגוריה העלילתית. והוא היה מועמד לפרס הסרט הישראלי העלילתי הטוב ביותר.

הסרט לא זכה להצלחה מסחרית ומכר רק 6,000 כרטיסים בבתי הקולנוע.
==עלילה==
מקי הוא סופר ומרצה לספרות המנהל רומן עם איילה, מורה לספרות ותלמידה שלו לשעבר. בעלה של איילה עוזב את הבית והיא מתמוטטת מכך, אך עם זאת ועל אף האהבה שלה למקי היא מסרבת לראות אותו. מקי שבור מחסרונה של איילה וכתוצאה מכך הוא מרגיש שגם יכולת הכתיבה שלו יורדת. שכן בהיעדר אהבה ומושא לתשוקה גם אין יכולת יצירה. כתוצאה מכך באופן בלתי צפוי הוא מוצא את עצמו מתעניין מחדש באשתו לשעבר לאחר שנים בהם חדל מלהתעניין בה.

==שחקנים ודמויות==
{|class="wikitable"
|-
! שם השחקן/ית
! שם הדמות
|-
| משה איבגי || מקי
|-
| יעל אבקסיס || איילה
|-
| חני נחמיאס || מרים
|-
| רבקה רז || רחל
|-
| ריטה שוקרון || 
|-
| יגאל שדה || 
|-
| רבקה גור || 
|-
| מיקי לאון || 
|-
| רבקה מיכאלי || 
|-
|}

==קישורים חיצוניים==

* - ריאיון עם מיכל בת-אדם על הפקת הסרט
==הערות שוליים==

קטגוריה:סרטים ישראליים משנת 2003
קטגוריה:סרטי דרמה ישראליים
קטגוריה:סרטי מיכל בת-אדם
קטגוריה:סרטים על סופרים
הארון פארוקי

הארון פארוקי (9 בינואר 1944 - 30 ביולי 2014) היה קולנוען, סופר ומרצה לקולנוע גרמני.<ref></ref>

== חיים מוקדמים וחינוך ==
פארוקי נולד כהארון אל אוסמן פארוקי<ref name="auto">Margalit Fox (3 August 2014), [https://www.nytimes.com/2014/08/04/arts/harun-farocki-filmmaker-of-modern-life-dies-at-70.html Harun Farocki, Filmmaker of Modern Life, Dies at 70] New York Times.</ref> בעיר נוביי ג'יצ'ין שכיום נמצאת בצ'כיה. אביו, עבדול קודוס פארוקי, היגר לגרמניה מהודו בשנות העשרים של המאה ה-20. אמו הייתה ממוצא גרמני, ופונתה מברלין בזמן הפצצת בעלות הברית על גרמניה.<ref name="auto1"></ref><ref name="tagesspiegel.de"></ref> לאחר מלחמת העולם השנייה פארוקי ומשפחתו עברו לחיות בהודו ובאינדונזיה ובשנת 1958 המשפחה כולה חזרה לגרמניה והתיישבה בהמבורג.

פארוקי למד ב"אקדמיה לקולנוע וטלוויזיה" בברלין בין השנים 1966–1968. הוא הושפע עמוקות מברטולט ברכט וז'אן-לוק גודאר, ומאמצע שנות השישים החל ליצור סרטים שהיו למעשה מאמרים לא נרטיביים ועסקו בעיקר בפוליטיקה של הדימוי, והמדיום הקולנועי. הוא ערך את כתב העת "Filmkritik" בין השנים 1974–1984.

בין השנים 1993–1999 פארוקי לימד באוניברסיטת קליפורניה בברקלי. בהמשך כיהן כפרופסור באקדמיה לאמנויות יפות בווינה. הוא נפטר במפתיע ב־30 ביולי 2014, כשהוא בן 70.

== עבודה ==
פארוקי יצר למעלה מ-90 סרטים, רובם המכריע סרטי תעודה ניסיוניים קצרים.

עבודתו של פארוקי נכללה בקרנגי אינטרנשיונל 2004–2005 במוזיאון קרנגי לאמנות בפיטסבורג. פנסילבניה.<ref></ref>

== סרטים (מבחר) ==
(D = במאי, E = עורך, S = תסריט, P = הפקה, A = שחקן)

== חיים אישיים ==
פארוקי היה נשוי לאורסולה לפקס (Ursula Lefkes) משנת 1966 ועד לפטירתה ב-1996. לזוג נולדו בנות תאומות. בשנת 2001 הוא נישא לאשתו השנייה, אנטיה אהמן (Antje Ehmann).

== מאמרים אקדמיים ==
* [https://www.academia.edu/3379201/Embodied_histories._Harun_Farocki_and_Andrei_Ujicas_Videograms_of_a_Revolution_and_Ovidiu_Bose_Pas_tinas_Timis_oara-December_1989_and_the_uses_of_the_independent_camera היסטוריות משולבות. הווידוגרמות המהפכות של הארון פארוקי ואנדריי ויג'יקה.]
* פנטנבורג, וולקר: "פארוקי / גודאר: סרט כתיאוריה". אמסטרדם: הוצאת אוניברסיטת אמסטרדם 2015.

== קישורים חיצוניים ==

* 

* [http://www.vdb.org/artists/harun-farocki הארון פארוקי] בבנק הווידאו
* [https://web.archive.org/web/20160630125142/http://www.fundaciotapies.org/site/spip.php?article8476 'הארון פארוקי. אמפתיה', תערוכה ב-Fundació Antoni Tàpies, ברצלונה]
* [http://fundaciotapies.org/site/spip.php?article8548 וידאו של שיחתה של אנטיה אהמן על עבודתו של הארון פארוקי "עבודה בזריקה יחידה" במוזיאון Fundació Antoni Tapies, ברצלונה, 2016]
* 

==הערות שוליים==

קטגוריה:במאי קולנוע גרמנים
קטגוריה:סופרים גרמנים
קטגוריה:מהגרים לגרמניה
קטגוריה:אישים ממוצא הודי
קטגוריה:גרמנים שנולדו ב-1944
קטגוריה:גרמנים שנפטרו ב-2014
פיצויי מלחמת העולם הראשונה

לאחר מלחמת העולם הראשונה, נחתם חוזה ורסאי בין גרמניה למדינות ההסכמה, שסימל את סוף המלחמה. החוזה, שכלל בתוכו מספר הגבלות טריטוריאליות, פוליטיות, צבאיות ומדיניות, כלל גם דרישה מגרמניה לספק פיצויים למדינות שנפגעו כתוצאה מהמלחמה, אלו הם פיצויי מלחמת העולם הראשונה. הפיצויים שנחתמו בחוזה היו בהיקף של כ־5 מיליארד דולר לשנה, עד שנת 1921, שם נכתב בחוזה שידונו בהמשך הפיצויים.

=== מטרות הפיצויים ===
מטרתם הראשונה של הפיצויים הייתה לספק תמיכה כלכלית במדינות ההסכמה כדי לאפשר שיקום והתמודדות עם נזקי המלחמה, שכללו הרס בקנה מידה רחב, חללים רבים והפסד כלכלי כתוצאה מהמלחמה ומרוץ החימוש שקדם לה. מטרה נוספת של הפיצויים הייתה "שעבוד" גרמניה לפיצויים, כך שתישאר חלשה ולא תוכל לנקוט פעולות מלחמתיות נוספות. הפיצויים היו כל כך גבוהים שגרמניה נאלצה לקבל את תמיכתה הכלכלית של ארצות הברית למשך זמן ממושך.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בעקבות מלחמת העולם הראשונה
קטגוריה:פיצויי מלחמה
מייקל קאמן

מייקל ארנולד קאמן (באנגלית: Michael Arnold Kamen; 15 באפריל 1948 – 18 בנובמבר 2003) היה מלחין, מנצח תזמורת ופזמונאי יהודי-אמריקאי.

==קורות חיים==
מייקל ארנולד קאמן נולד בעיר ניו יורק. הוא היה השני מבין ארבעה בנים. אביו, שאול קאמן, היה רופא שיניים, ואמו הלן הייתה מורה.

במהלך לימודיו בבית הספר התיכון למוזיקה ואמנות בניו יורק, התיידד קאמן עם מארק סנואו . במהלך לימודיו הקים קאמן את להקת New York Rock & Roll Ensemble . הלהקה הוציאה חמישה אלבומים בין השנים 1968–1972.

לאורך הקריירה עבד בין היתר עם פינק פלויד, קווין, אריק קלפטון, רוג'ר דלטריי, אירוסמית', טום פטי, בון ג'ובי, דייוויד בואי, בריאן פרי, מטאליקה, Guns N' Roses וקייט בוש.

קמן אובחן כחולה בטרשת נפוצה בשנת 1997. הוא נפטר בלונדון מהתקף לב ב-18 בנובמבר 2003, בגיל 55.

== קישורים חיצוניים ==

* 

* 

קטגוריה:מלחינים יהודים אמריקאים
קטגוריה:מלחינים אמריקאים במאה ה-20
קטגוריה:זוכי פרס אנני
קטגוריה:יהודים זוכי פרס גראמי
קטגוריה:בוגרי בית הספר ג'וליארד
קטגוריה:חולי טרשת נפוצה
קטגוריה:מנצחים יהודים אמריקאים
קטגוריה:פזמונאים יהודים
קטגוריה:אמריקאים ממוצא צ'כי
קטגוריה:אמריקאים שנולדו ב-1948
קטגוריה:אמריקאים שנפטרו ב-2003
קטגוריה:אמני דקה רקורדס
רכבת אירביד–חיפה

רכבת אירביד–חיפה (בערבית: سكة حديد حيفا - إربد) הוא קו רכבת מתוכנן של רכבת ישראל, שיחבר בין חיפה, ישראל לבין אירביד, ירדן. התוכנית אושרה ב-2005, בהסכמה עם ממשלת ירדן.

פרויקט זה מתוכנן להיות בשני שלבים; הראשון, שעובר דרך עמק יזרעאל, מתחיל מהעיר חיפה ומסתיים בבית שאן שבבקעת הירדן. השלב השני מתחיל מאירביד, ירדן ומסתיים בנקודת הגבול במעבר נהר הירדן. מהירות הרכבות לפרויקט זה צפויות להיות 160 קילומטר לשעה. הרכבת תשתרע לאורך כ-60 ק"מ, והיא תתחבר לרכבת ישראל, שם ישראל מקדמת את הרכבת כאמצעי שיאפשר מסחר ותיירות, ותאפשר לירדן להעביר סחורות שיוצאו לישראל ולאירופה דרך נמל חיפה. השלב הראשון, מסילת העמק, החל להיבנות ב-2011, והסתיים ב-2016.

הרשות הפלסטינית הודיעה לממשלת ירדן על רצונה לשנות את מסלול פרויקט הרכבת, כדי שתעבור גם דרך יהודה ושומרון, דרך העיר ג'נין, כדי לשמור על הריבונות הפלסטינית ולהקל על תנועת הפלסטינים. ממשלת ישראל הציעה לקשר את ישראל עם ערב הסעודית באמצעות פרויקט זה, ולסיים את הקו בדמאם, שממוקם על המפרץ הפרסי.

== ראו גם ==
* מסילות לשלום אזורי

== הערות שוליים ==

קטגוריה:יחסי ירדן–ישראל
קטגוריה:תחבורה ציבורית בחיפה
קטגוריה:בית שאן: תחבורה
קטגוריה:אירביד
קטגוריה:ישראל: מסילות רכבת עתידיות
קטגוריה:ירדן: תחבורה
יסודות (כתב עת)

יסודות הוא כתב עת שפיט, היוצא לאור מטעם המחלקה להיסטוריה בצה"ל החל מ-2019. כתב העת נוסד במטרה להרחיב ולהעמיק את המחקר ההיסטורי על צה"ל, וכן לפרסם מחקרים רשמיים מטעם המחלקה להיסטוריה, אשר לא זכו לבמה עד ייסוד כתב עת זה. עורכו של כתב העת הוא ד"ר אלי מיכלסון.

== קישורים חיצוניים ==
* [https://www.idf.il/אתרים/המחלקה-להיסטוריה/פרסומי-המחלקה/יסודות/ יסודות], באתר צה"ל

קטגוריה:המחלקה להיסטוריה (צה"ל)
קטגוריה:ישראל: כתבי עת להיסטוריה
דונלד ב. רדפורד

דונלד ברוס רדפורד (באנגלית: Donald Bruce Redford) הוא ארכאולוג ואגיפטולוג קנדי, פרופסור ללימודים קלאסיים באוניברסיטת המדינה של פנסילבניה.

== קריירה אקדמית ==
רדפורד קיבל את התואר הראשון, השני והדוקטורט שלו באוניברסיטת מקגיל ובאוניברסיטת טורונטו בקנדה. בשנים 1969–1998 היה פרופסור חבר באוניברסיטת טורונטו. בשנת 1986 היה פרופסור אורח באוניברסיטת בן-גוריון בנגב בישראל. בשנת 1998 עבר לאוניברסיטת פנסילבניה בארצות הברית.

רדפורד ניהל מספר חפירות חשובות במצרים, בין השאר בכרנכ, במנדס ובנקרופוליס של תבאי. ביחד עם רעייתו סוזאן רדפורד, אף היא אגיפטולוגית, הוא מנהל את מיזם מקדש אחנתון.

מראשית הקריירה האקדמית שלו עסק גם בארכאולוגיה מקראית ובחקר המקרא.

== דעות ==
בספרו Egypt, Canaan, and Israel in Ancient Times, אשר זכה בפרס Biblical Archaeology Society לספר הטוב בארכאולוגיה לשנת 1993, טען כי שלטון החיקסוס במצרים וגירושם הפך למיתוס בתרבות כנען, והבסיס לסיפור יציאת מצרים ודמותו של משה.

עוד טען בספר כי כמעט כל שמות המקומות בסיפור יציאת מצרים המקראי משקפים מציאות של השושלת ה-26 בהיסטוריה של מצרים העתיקה, במאות ה-7 וה-6 לפנה"ס. עמדה זו פותחה והורחבה על ידי ישראל פינקלשטיין וניל אשר סילברמן בספרם ראשית ישראל.

== מספריו ==
<div style="direction: ltr;">
* History and Chronology of the Eighteenth Dynasty of Egypt: Seven Studies. Toronto University Press, 1967.
* A Study of the Biblical Story of Joseph (Gen 37-50). Leiden: Brill, 1970.
* Akhenaten: the Heretic King. Princeton University Press, 1984. 
* Pharaonic King-Lists, Annals, and Day-Books: a Contribution to the Study of the Egyptian Sense of History. (SSEA Publication IV) Mississauga, Ontario: Benben Publications, 1986. 
* Egypt, Canaan, and Israel in Ancient Times. Princeton University Press, 1992. 
* The Oxford Encyclopedia of Ancient Egypt (editor). Oxford University Press, 2001. 
* The Wars in Syria and Palestine of Thutmose III. (Culture and History of the Ancient Near East 16) Leiden: Brill, 2003. 
* Slave to Pharaoh: the Black Experience of Ancient Egypt. Johns Hopkins University Press, 2004. 
* City of the Ram-Man: the Story of Ancient Mendes. Princeton University Press, 2010. 
*The Oxford Guide: Essential Guide to Egyptian Mythology (editor), Berkley, 2003, 
</div>

== קישורים חיצוניים ==
* [http://www.cams.psu.edu/faculty/cams/redford.htm דונלד ב. רדפורד] באתר אוניברסיטת המדינה של פנסילבניה

קטגוריה:אגיפטולוגים
קטגוריה:ארכאולוגים
קטגוריה:קנדים שנולדו ב-1934
רמקול אלחוטי

רמקול בלוטות' של חברת JBL
רמקולים אלחוטיים הם רמקולים המקבלים אותות שמע באמצעות גלי תדר רדיו (RF) ולא באמצעות כבלי שמע. שני התקנים הפופולריים ביותר התומכים בשידור שמע לרמקולים אלחוטיים, כוללים וריאציה של IEEE 802.11, בעוד שאחרים תלויים בבלוטות', כדי לשדר נתוני שמע לרמקול המקבל.

== סקירה כללית ==
רמקולים אלחוטיים מורכבים משתי יחידות: יחידת רמקולים ראשית המשלבת את הרמקול עצמו עם מקלט RF, ויחידת משדר RF. המשדר מתחבר לפלט השמע של כל התקני שמע כמו ציוד Hi-Fi, טלוויזיות, מחשבים, נגני MP3 וכו'. בדרך כלל משתמשים בתקע RCA כדי להשיג זאת. המקלט ממוקם במקום בו המאזין מעוניין שהצליל יהיה, ומספק את החופש להזיז את הרמקולים האלחוטיים ללא צורך בכבלים. יחידת המקלט / הרמקול מכילה בדרך כלל מגבר להגברת אות השמע לרמקול; הוא מופעל באמצעות סוללות או באמצעות שקע חשמלי AC.

טווח תדר האותות המשמש רמקולים אלחוטיים זהה בדרך כלל לזה המשמש טלפונים אלחוטיים – 900 מגה-הרץ. אות ה-RF יכול לחצות קירות, רצפות או תקרות. רוב היצרנים טוענים שהאות משדר בטווח של 50 עד 100 מטר. רמקולים אלחוטיים רבים כוללים ערוצי שידור משתנים שניתן להגדיר באמצעות ידית כוונון כדי להתגבר על הפרעות RF פוטנציאליות עם התקנים אלחוטיים סמוכים אחרים, כגון טלפונים אלחוטיים או צגי תינוקות.

רמקולים אלחוטיים מסוימים משתמשים בתדר 2.4 GHz.

=== איכות הקול ===
מספר הרמקולים יכול להשתנות: בעוד שדגמי כניסה מוגבלים לרמקול בודד, דגמים משוכללים יותר יכולים להציע שניים, ובכך לשחזר צליל סטריאו. כמה רמקולים אלחוטיים מוסיפים רדיאטור פסיבי לשיפור ההעתקה בתדרים נמוכים ולהשגת צליל עמוק יותר.

=== בלוטות' ===
דגמים אחרונים בדרך כלל משתמשים ב-Bluetooth 4.0 או אפילו ב-Bluetooth 5, ולרמקולים אלחוטיים יש בדרך כלל טווח של 10 מטרים. מכשירי Bluetooth משתמשים בתדר תקשורת רדיו כך שההתקנים לא צריכים להיות בקו ראייה זה עם זה.

חלק מהרמקולים עשויים ליהנות ממערכת ה-NFC כדי להקל על ההתאמה עם מכשיר המקור.

=== סוללה ===
רמקולים אלחוטיים משתמשים בסוללות נטענות להפעלה. זמן ההפעלה של הרמקול לפני טעינתו הוא בדרך כלל 6 שעות. דגמים עם סוללות חזקות יותר יכולים להחזיק מעמד עד 10 שעות ויותר. כמעט כל הרמקולים האלחוטיים פועלים על סוללות נטענות שאינן ניתנות להחלפה, כך שאורך החיים של הרמקולים הללו הוא זה של הסוללות שלהם.

== קישורים חיצוניים ==

== הערות שוליים ==

קטגוריה:קשר רדיו
קטגוריה:התקני פלט
גיירמו לאסו

גיירמו אלברטו סנטיאגו לאסו מנדוסה (בספרדית: Guillermo Alberto Santiago Lasso Mendoza; נולד ב-16 בנובמבר 1955) הוא איש עסקים, בנקאי ופוליטיקאי אקוודורי, שכיהן כנשיאה ה-47 של אקוודור בין השנים 2021–2023. לאסו התמודד לנשיאות גם ב-2013 וב-2017, אך הפסיד.

== ביוגרפיה ==
בשנת 1970, בגיל 15, קיבל לאסו את תפקידו הראשון, משרה חלקית בבורסת גואיאקיל ולאחר מכן בקאסה מולר מרטינס, כעוזר סוכנות איסוף. בשנת 1972, בגיל 16, החל לעבוד בחברה הפיננסית Cofiec ולאחר מכן ב-Finansa בקיטו. החברה הראשונה שלו הייתה קונסטרוקטורה אלפא אי אומגה, אותה הקים יחד עם אחיו הבכור אנריקה לאסו בשנת 1978, כשהיה בן 23.

במהלך שנות ה-90 מונה לאסו לראש הפעילות באקוודור של חברת קוקה-קולה, בעקבות פשיטת הרגל המקומית של החברה באזור זה. בתפקיד זה הוטל על לאסו לבנות מחדש את החברה ולהחזירה לבריאות כלכלית. מאז ישב בדירקטוריונים של קוקה-קולה ומבסה, וכיהן גם כיו"ר הדירקטוריון של ועדת המעבר בגואיאס וכן היה חבר בוועד המנהל של התאגיד לפיתוח האנדים.<ref name=":0"></ref>

בשנת 1994 מונה לאסו למנכ"ל בנקו גואיאקיל.<ref name=":0" /> כחלק מתקופת כהונתו ייסד את תוכנית בנקוס דל באריו, יוזמה בנקאית קהילתית שהביאה חנוונים מקומיים כשותפים כלכליים עם הבנק בתכנון ובאסטרטגיה. התוכנית צוטטה על ידי הבנק הבין-אמריקאי לפיתוח כפורצת דרך באסטרטגיית הבנקאות העממית. הוא התפטר מתפקידו בשנת 2012. לאסו הוא גם מייסד חברת Fundacion del Barrio.<ref></ref>

=== קריירה פוליטית ===
בשנת 1998 מונה לאסו למושל מחוז גואייס, במהלך כהונתו עברה הממשלה הלאומית הפרטה המונית של חברות ותעשיות ציבוריות.

אקוודור עברה קריסה כלכלית בשנת 1999, ובעקבותיה מונה לאסו באופן זמני לתפקיד החדש שנוצר "שר העל" – מפקח – לכלכלה, במקומה של אנה לוסיה ארמיגוס שהתפטרה. כשר אוצר הוא כיהן בתפקיד תחת הנשיא ג'מיל מוואד והיה אחראי על משא ומתן עם קרן המטבע הבינלאומית על מנת לזכות בתמיכה כלכלית. כמו כן, הוטל עליו לתאם את מדיניות הממשלה כתגובה למשבר הכלכלי במדינה.

בבחירות הכלליות בשנת 2013 הוא היה המועמד לנשיאות מטעם מפלגת יצירת הזדמנויות אותה הקים. הוא סיים במקום השני עם 22.68% מהקולות, והפסיד לנשיא המכהן רפאל קוראה שקיבל יותר מכפול מכמות זו (57.17%).

בתחילת 2017, פתח שוב לאסו בקמפיין השני שלו בניסיון לרשת את הנשיא המכהן קוראה. נושא הקמפיין שלו היה "שינוי" והוא התחייב ליצור מיליון מקומות עבודה נוספים באקוודור. לאסו קיבל 48.84% והפסיד ללנין מורנו.<ref name=":1"></ref> לאחר התוצאות האשים לאסו את מתנגדיו בהונאת בחירות וכינה את הממשל הנכנס "לא לגיטימי".<ref name=":1" />

לאסו התמודד שוב לנשיאות בבחירות הכלליות בשנת 2021. לאסו זכה בבחירות שהתקיימו בחודש אפריל 2021 כשגרף 52.4% מהקולות ואילו יריבו אנדרס אראוס זכה ב-47.6% מהקולות. הניצחון של לאסו נתפס גם כזכייה של תומכי השוק החופשי במדינה. כמה מגופי החדשות תיארו את זכייתו של לאסו כ"ניצחון נסער".

במאי 2023 התרחש משבר פוליטי, כאשר החל נגדו הליך הדחה באספה הלאומית של אקוודור ב-9 במאי. המשבר נמשך עד 17 במאי, כאשר לאסו פיזר את האספה הלאומית, והכריז הקדמת הבחירות הכלליות , שבהן לא יתמודד.

== חיים אישיים ==
לאסו נולד בגואיאקיל למשפחה ממעמד הביניים. לאחר שסיים את לימודיו בתיכון, החל ללמוד כלכלה באוניברסיטה הקתולית האפיפיורית של אקוודור בקיטו, אך עזב ללא תואר.

בשנת 1977 פגש לאסו את מריה קרספו, איתה התחתן בשנת 1981. יש להם חמישה ילדים.

==קישורים חיצוניים==

* 

==הערות שוליים==

קטגוריה:נשיאי אקוודור
קטגוריה:פוליטיקאים אקוודורים
קטגוריה:שרי ממשלה
קטגוריה:אנשי עסקים
קטגוריה:בנקאים
קטגוריה:מנהלים
קטגוריה:ילידי 1955
יחזקאל שרגא מערץ

הרב יחזקאל שרגא מערץ (מכונה ר' חזקל'ה מערץ; נפטר בט' בסיון ה'תשל"ב) היה האדמו"ר מ"קהל תולעת יעקב – קאשוי".

==ביוגרפיה==
רבי חזקל'ה נולד לגיטל רבקה ורבי יואל זוסמן מערץ, בקאשוי בבית סבו רבי "יעקב פרנקפורטר". הוסמך להוראה מאת הרב שאול בראך.

רעייתו וחמשת ילדיו נספו בשואה בשנת תש"ד, והוא נמלט עם אביו לבודפשט. לאחר השואה נישא לחנה בת הרב חיים זילברמן ועבר להתגורר בווינה, אוסטריה. בשנת תשי"ז, לאחר שנועץ ברבי יעקב יוסף טברסקי, עבר לויליאמסבורג, שם הקים את בית מדרשו "קהל תולעת יעקב".

הוא נפטר לאחר מחלה קשה בט' בסיון ה'תשל"ב ונקבר בחלקת סאטמר בבית העלמין בניו ג'רזי.
ממוזער

לאחר פטירתו הדפיס אביו את דברי תורתו בספר "תפארת יחזקאל".

== ילדיו ==
* הרב חיים מערץ, אדמו"ר מ"תולעת יעקב" (נפטר בד' אייר תש"פ), נישא לרחל, בתו של הרב משה הלפרין מקוז'ניץ-ויליאמסבורג.
* הרב יעקב מערץ, רב קהילת תפארת יחזקאל.
* מרת פרומט רוזנבוים (נפטרה בכ"ח בסיוון תשנ"ח) – אשת הרב זיידע אליעזר זאב, האדמו"ר מקרעטשניף סיגעט.
* מרת יוטל מירל רוזנבוים – אשת רבי ישראל ניסן, האדמו"ר מקרעטשניף - קריית גת.
* מרת אסתר רחל לאווי – אשת הרב מרדכי בן הרב משולם פייש לאווי מטאהש.
* אשת הרב אלעזר יצחק אייזיק הורוביץ מספינקא.

== קישורים חיצוניים ==
* 
* [http://www.ivelt.com/forum/viewtopic.php?f=31&t=4776 על הרב יחזקאל מרץ]

קטגוריה:רבנים בשואה
קטגוריה:רבנים אורתודוקסים
קטגוריה:רבנים הונגרים
קטגוריה:קושיצה: רבנים
קטגוריה:אמריקאים שנפטרו ב-1972
ברכיה שיק

הרב ברכיה (ברנאט) שיק (בהונגרית: Schück Bernát; קרצג, א' בכסלו ה'תרל"ג, 1 בדצמבר 1872 – טימישוארה, כ"ג בתשרי ה'תש"ב, 14 באוקטובר 1941) היה רב, סופר ותאולוג הונגרי.

==ביוגרפיה==
ברכיה-ברנאט שיק היה בנם של הרב הראשי של נפת קרצג (מחוז בקש בדרום הונגריה), שלמה צבי שיק (1844–1916) ושל רוזה רוזנפלד. הוא למד בישיבת פרשבורג (אז חלק מממלכת הונגריה, היום בסלובקיה), ובהמשך למד פילוסופיה ושפות מזרחיות באוניברסיטאות בבוואריה. בצעירותו הוא תרגם מאמרים מגרמנית ופרסם מאמרים עצמאיים בעיתונים בהונגריה. הוא שירת כרב ראשי של בית הכנסת יוספין בקהילה היהודית האורתודוקסית בעיר טימישוארה (אז חלק ממלכת הונגריה, היום ברומניה). הוא היה חבר בוועד הפועל של האיגוד הלאומי היהודי שנוסד בדצמבר 1918 בטימישוארה. 

כמה ממחקריו וספריו ראו אור. הוא כתב את ההיסטוריה של התנועה הלאומית היהודית. עם הכנסת קטעים עבריים הוא פרסם את ספרו "האמונה והמדינה" בשנת 1904 בטימישוארה בהונגרית ובגרמנית. בעבודה זו ניתח ודן במקומה ובתפקידה של הדת במדינה המודרנית. בנוסף, הדפיס בשנת תרע"ב את הקונטרס 'להצדיק צדיק', שנועד להגן על אביו מפני האשמות בכפירה, שהופנו כלפיו מצד רבנים שונים.

נפטר בטימישוארה בכ"ג בתשרי ה'תש"ב, ובנו מאיר ירש את תפקידו כרב הקהילה האורתודוקסית בטימישוארה.

===משפחתו===
ב-14 בנובמבר 1898 התחתן עם שרה זינגר בווארפלוטה. בנו מאיר מילא את מקומו בטימישוארה לאחר פטירתו, ולאחר מלחמת העולם השנייה היגר לארצות הברית וכיהן כרב במספר קהילות בה.

== לקריאה נוספת ==
לקסיקון ספרותי הונגרי ברומניה:
* Romániai magyar irodalmi lexikon: Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010.
* אטילה גידו (עורך): בדרך. ניסויים בבניית חברה ואומה יהודית בטרנסילבניה. 1918–1940 (Miercurea Ciuc, 2009).

==קישורים חיצוניים==
* [https://isheiisrael.wordpress.com/2022/01/17/רבי-ברכיה-שיק/ רבי ברכיה שיק], בלקסיקון הרבני "אישי ישראל"
* 

== הערות שוליים ==

קטגוריה:רבנים הונגרים
קטגוריה:טימישוארה: יהודים
קטגוריה:בוגרי ישיבת פרשבורג
קטגוריה:הונגרים שנולדו ב-1872
קטגוריה:הונגרים שנפטרו ב-1941
דמות הרפובליקה

"הרפובליקה", ציור מאת עמנואל לופה רודריגז, 1896
דמות הרפובליקה (בפורטוגזית: Efígie da República) היא ההאנשה המדינית והלאומית של ברזיל ופורטוגל ומייצגת את הרפובליקה.

==בברזיל==
דמות הרפובליקה על שטר שני ריאס ברזילאי
התמונה הפופולרית היא ייצוג של אישה צעירה הלובשת כתר עלי דפנה בסגנון רומי ומצנפת פריגי. היא קיימת בציורים ופסלים אלגוריים המוצגים בבנייני ממשלה ברחבי ברזיל, וחרוטה על מטבעות ושטרות כסף. הייצוג שימש לראשונה כסמל פרו-רפובליקני במאה ה -19, בהשראת מריאן הצרפתית. לאחר הכרזת הרפובליקה בשנת 1889, היא הפכה לסמל חשוב של הרפובליקה שזה עתה הוקמה.

==פורטוגל==
דמות רפובליקה הפורטוגלית מיוצגת כאישה צעירה החובשת מצנפת פריגית, כנראה דוגמתה של מריאן, ההאנשה הצרפתית של החירות, המוכרת מתוך "החירות המובילה את העם" של אז'ן דלקרואה (1830). כהבחנה לאומית, הרפובליקה הפורטוגזית מיוצגת לבושה בבגדים ירוקים ואדומים.

דמות רפובליקה אומצה כסמל רשמי של מדינת פורטוגל לאחר המהפכה ב-5 באוקטובר 1910, כאשר הרפובליקה החליפה את המלוכה בפורטוגל. לפני כן היא שימשה כסמל פוליטי על ידי הרפובליקנים הפורטוגזים. מאוחר יותר, פסלו של סימוס דה אלמיידה, המייצג את חזה הרפובליקה (חזה הרפובליקה), הפך לסטנדרט לשימוש רשמי. ייצוג של חזה הרפובליקה הוכרח להיות מוצג באופן בולט בכל מבני הציבור והוטבע במטבעות האסקודו הפורטוגזים. המשטר הרפובליקני החדש הכיר בה כסמל לאומי של פורטוגל, כמו הסמל הלאומי או דגל.

אף על פי שהכוונה המקורית הייתה שדמות רפובליקה תחשב כהאנשה של האומה הפורטוגלית עצמה, היא מעולם לא זכתה לפופולריות בתפקיד זה. בדרך כלל היא נראית רק כמו התגלמות המשטר הרפובליקני, ולא כסמל לאומי. אמנם נעשה שימוש תכוף במחצית הראשונה של המאה ה -20, אך השימוש בה כיום הוא נדיר.

==הערות שוליים==

קטגוריה:ברזיל: סמלים לאומיים
קטגוריה:פורטוגל: סמלים לאומיים
Next to Me (שיר של Imagine Dragons)

"Next to Me" הוא שיר שהוקלט על ידי להקת הפופ רוק האמריקאית Imagine Dragons. נכתב על ידי ארבעת חברי הלהקה והמפיק אלכס דה קיד, הוא יצא לאור באמצעות Kidinakorner ו-Interscope Records ב־21 בפברואר 2018, כסינגל הרביעי מתוך אלבום האולפן השלישי של הלהקה Evolve, והופיע כרצועה הראשונה במהדורה מחודשת של האלבום.

== רקע והוצאה ==
הלהקה פרסמה הצצה לשיר לראשונה ב־14 בפברואר 2018, עם ציוץ המכיל את יצירות העטיפה, הכוללות שני אנשים בקניון. עם כיתוב בנוסף לתמונה: "2/21 האבולוציה מתחילה." הסינגל הוקרן בבכורה בתוכנית הרדיו Beats 1 של Zane Lowe כ- "שיא העולם" של היום, ושוחרר לצד ההכרזה על מועדי הופעות קיץ ממושכים.

"Next to Me" כונה שיר האהבה הראשון של הלהקה. דן ריינולדס, סולן השיר, הודה בראיון שזה היה שינוי נושא בלתי צפוי, ואמר: "כן אני בדרך כלל לא כותב שירי אהבה. התחלתי לכתוב כשהייתי בן 13 בערך וזה היה מקור לברוח מבית הספר מדיכאון מהרגשה אבודה וזה מעולם לא היה רומנטיקה. אז מבחינתי זו כמה מהפעמים הראשונות שבאמת חקרתי צלילה למוחי ולמוזיקליות ולקוליות של רומנטיקה". הוא ראה בכך "משהו שכולם יכולים להתחבר אליו", כלומר "התחושה שאתה נכשל לפעמים בזוגיות והערך האמיתי של מערכת יחסים הוא מה שקורה אז".

== וידאו קליפ ==
וידאו קליפ נלווה לשיר יצא ב־13 במרץ 2018. בסרטון מככבים הזמר הראשי, דן ריינולדס, ואשתו אג'ה וולקמן. בסרטון, אג'ה עוזבת את דן בגלל בעיותיו, מה שמוביל לניסיון למכור את טבעת הנישואין שלו הפקיד (בגילומו של ויין סרמון) אומר לו שהטבעת לא שווה הרבה, ובכעסו דן מנסה לשדוד ובהמשך הורג את הפקיד. בהמשך הקליפ מוצגת סדרת פלאשבקים בזמן שדן מחכה להוצאתו להורג, ואת הוצאתו להורג בסופו של דבר.

== קרדיטים ==
קרדיטים שהותאמו מטיידל.

Imagine Dragons
* ויין סרמון - לחן
* דן ריינולדס - לחן
* בן מקי - לחן
* דניאל פלצמן - לחן

מוזיקאי נוסף
* אלכס דה קיד - לחן, הפקה

צוות טכני
* מני מרוקווין - מיקס

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2018
קטגוריה:שירי Imagine Dragons
קטגוריה:שירים באנגלית
קטגוריה:בלדות משנות ה-2010
קטגוריה:שירי זהב בארצות הברית
קטגוריה:סינגלים בהוצאת אינטרסקופ רקורדס
גדעון סיימון

גדעון סיימון (נולד ב-11 בינואר 1960) הוא כדורגלן עבר ישראלי, ששיחק בעמדת הקשר אחורי והבלם. סיימון מזוהה בעיקר עם קבוצת הפועל כפר סבא, בה שיחק במשך רוב הקריירה שלו, וזכה בתארים.

==קריירה==
סיימון החל את הקריירה בעונת 1978/1979 בה החל להשתלב בקבוצה הבוגרת של הפועל כפר סבא. גדעון שימש בקבוצה כקשר אחורי ובלם, שהצטיין ביציאה להתקפות מתפרצות מהירות. עם הקבוצה זכה סיימון בתואר האליפות בישראל לעונת 1981/1982, ובעוד 2 תוארי גביע המדינה, וזכייה אחת בתואר אלוף האלופים. מאזן ההבקעות שלו עומד על 30 שערים במדי כפר סבא. השער הידוע ביותר שלו היה בגמר גביע המדינה לעונת 1989/1990, בניצחון 0:1 של כפר סבא על שמשון תל אביב. בסיום עונת 1989/1990, לאחר הזכייה בגביע המדינה, עזב סיימון את כפר סבא וחתם בהפועל רמת גן, שם שיחק עונה אחת, ולאחר מכן פרש מכדורגל.

בנו של גדעון, אלירן סיימון, שיחק גם הוא בהפועל כפר סבא והיה קפטן הקבוצה.

==תארים כשחקן==
ליגת העל
*אליפות (1): 1981/1982

גביע המדינה
*זכייה (2): 1979/1980, 1989/1990

גביע אלוף האלופים
*זכייה (1): 1981

==קישורים חיצוניים==

* 

==הערות שוליים==

קטגוריה:קשרי כדורגל ישראלים
קטגוריה:בלמי כדורגל ישראלים
קטגוריה:כדורגלני הפועל כפר סבא
קטגוריה:כדורגלני הפועל רמת גן
קטגוריה:כפר סבא: כדורגלנים
קטגוריה:ישראלים שנולדו ב-1960
פליינג לוטוס

סטיבן אליסון (באנגלית: Steven Ellison; נולד ב-7 באוקטובר 1983), הידוע בשם הבמה פליינג לוטוס (Flying Lotus), הוא מפיק מוזיקלי, מוזיקאי, תקליטן, יוצר סרטים וראפר אמריקאי.

==ביוגרפיה==
בשנת 2006 ראה אליסון פרסומות ברצועת השידור Adult Swim של ערוץ הילדים Cartoon Network שביקשו מהצופים להגיש שירים. הוא שלח לערוץ, תחת הכינוי "פליינג לוטוס", כמה משיריו, והתקבל.<ref></ref> באותה השנה, הוציא את אלבום הבכורה שלו, 1983.<ref></ref> ב-2007 הוכרז כי לוטוס חתם בחברת התקליטים "ווארפ רקורדס", דרכה הוציא את מיני-אלבום הבכורה שלו, Reset.<ref></ref><ref></ref> זמן קצר לאחר מכן, ב-2008, הוציא את אלבום האולפן השני שלו, Los Angeles.<ref></ref>

ב-2010 יצא אלבום האולפן השלישי שלו, Cosmogramma.<ref></ref> בינואר 2011 זכה האלבום בקטגוריית אלבום הדאנס/אלקטרוניקה בטקס פרסי המוזיקה העצמאית השנתי ה-10.<ref></ref>

ב-2012 הוציא לוטוס את אלבום האולפן הרביעי שלו, Until the Quiet Comes, הכולל הופעות אורח של אריקה באדו, ת'אנדרקאט ותום יורק, בין היתר. האלבום זכה לשבחים והגיע למקום השני במצעד אלבומי הדאנס/אלקטרוני של הבילבורד. באותה השנה, הוציא את מיקסטייפ הראפ הראשון שלו, Duality, תחת הכינוי "קפטן מרפי".<ref></ref>

ב-2014 הוציא את אלבום האולפן החמישי שלו, You're Dead!.<ref></ref> באלבום הופעות אורח של קנדריק לאמאר, סנופ דוג, ת'אנדרקאט ועוד. האלבום זכה להצלחה ושבחים, תוך שהגיע למקום הראשון במצעד אלבומי הדאנס/אלקטרוני ודורג ברשימות סיכום שנה של מגזינים שונים, בהם אנטרטיינמנט ויקלי, רולינג סטון, הגרדיאן ו-Sputnikmusic.<ref></ref><ref></ref><ref></ref><ref></ref> שנה לאחר מכן, השתתף בהפקת האלבום To Pimp a Butterfly של קנדריק לאמאר, עליו קיבל מועמדות לפרס גראמי לאלבום השנה בטקס פרסי גראמי ה-58. באותו הטקס, קיבל מועמדות גם על שירו "Never Catch Me" מתוך האלבום You're Dead!, בקטגוריית "הקלטת הדאנס הטובה ביותר".<ref></ref>

ב-2019 יצא אלבומו השישי, Flamagra.<ref name="flmgr"></ref><ref></ref> האלבום זכה להצלחה במצעדי הבילבורד ודורג במצעדי הבילבורד 200, מצעד האלבומים העצמאיים ומצעד אלבומי הדאנס/אלקטרוני, בין היתר, כשבאחרון הגיע למקום הראשון.<ref></ref>

בנובמבר 2020, הוכרז כי קיבל פליינג לוטוס מועמדות לקטגוריית מפיק השנה בטקס פרסי גראמי ה-63, על עבודתו בהפקת אלבומו של ת'אנדרקאט, It Is What It Is.<ref>[https://www.grammy.com/grammys/news/2021-grammys-complete-nominees-list?utm_source=twitter&utm_medium=owned&utm_campaign=nominations Grammy.com, 24 November 2020]</ref>

==דיסקוגרפיה==
===אלבומי אולפן===
* 2006: 1983
* 2008: Los Angeles
* 2010: Cosmogramma
* 2012: Until the Quiet Comes
* 2014: You're Dead!
* 2019: Flamagra
*2021: Yasuke

===אלבומי אוסף===
* 2009: LA CD

===מיקסטייפים===
* 2012: Duality 
* 2013: Ideas+drafts+loops

===אלבומי דמו===
* 2005: July Heat

===מיני-אלבומים===
* 2007: Reset
* 2008: L.A. EP 1 X 3
* 2008: Shhh!
* 2008: L.A. EP 2 X 3
* 2009: L.A. EP 3 X 3
* 2010: Pattern+Grid World
* 2011: Cosmogramma Alt Takes
* 2019: Presents INFINITY “Infinitum” - Maida Vale Session

==קישורים חיצוניים==

* 

==הערות שוליים==

קטגוריה:מפיקים מוזיקליים אמריקאים
קטגוריה:מפיקי היפ הופ אמריקאים
קטגוריה:מוזיקאים אמריקאים
קטגוריה:תקליטנים אמריקאים
קטגוריה:אמני מוזיקה אלקטרונית
קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1983
גליץ' (סדרת טלוויזיה)

גליץ (באנגלית: Glitch) היא סדרת טלוויזיה אוסטרלית, שפרק הבכורה שלה שודר ב-9 ביולי 2015 בתאגיד השידור האוסטרלי (ABC). הסדרה מתרחשת בעיר הכפרית הבדיונית יוראנה (Yoorana) שבמדינת ויקטוריה, אוסטרליה ועוקבת אחר שבעה אנשים שחוזרים מהמתים במצב בריאותי מושלם אך ללא זיכרון. איש בעיר אינו יודע מדוע. הסדרה נוצרה על ידי טוני איירס ולואיז פוקס. העונה הראשונה זכתה בפרס דרמת הטלוויזיה הטובה ביותר בטקס פרסי AACTA לשנת 2016. הסדרה זכתה גם בפרס סדרת הדרמה המצטיינת ביותר בטקס פרסי הלוגי לשנת 2016.

ב-26 באוקטובר 2015 חידשה ABC את התוכנית לעונה שנייה בת שישה פרקים. העונה השנייה שודרה בבכורה ב-14 בספטמבר 2017 ברשת ABC. עונה 2 עוקבת אחר השוטר ג'יימס ושבעת האנשים כשהם מתחילים לפרום את המסתורין של איך ולמה הם חזרו, אבל מסע הפיוס שלהם, הרומנטיקה והנקמה מופרע במהרה על ידי איום חדש וקטלני עוד יותר, אשר רע לתרבות ורק אחד אדם יכול לעצור אותו.

העונה הראשונה הועלתה לשידור ברשת נטפליקס ב-15 באוקטובר 2016. עונה 2 שודרה לראשונה ב-28 בנובמבר 2017 בנטפליקס.<ref name="glitch-a"></ref><ref name="glitch-a-2"></ref><ref></ref> התוכנית הסתיימה בעונה השלישית, שהוכרזה באמצעות פייסבוק ב-20 באוגוסט 2018<ref></ref><ref></ref> וצילומיה החלו ב-17 בספטמבר 2018.<ref></ref> שידור העונה השלישית החל ב-25 באוגוסט 2019.<ref> https://iviewsupport.abc.net.au/hc/en-us/articles/360001076016-Coming-to-and-leaving-iview-in-August-2019</ref> נטפליקס שחררה את עונה 3 ב-25 בספטמבר 2019 והיא זמינה לצפייה גם בישראל.<ref></ref>

== עלילה ==
ג'יימס הייז (פטריק ברמאל) הוא שוטר בעיירה הקטנה יוראנה, שבויקטוריה. הוא נקרא לבית העלמין המקומי באמצע הלילה, רק כדי לגלות ששבעה אנשים קמו מהמתים במצב בריאותי מושלם אך ללא זיכרון לגבי זהותם. הם נחושים לגלות מי הם ומה קרה להם. ג'יימס מתקשה להסתיר את המקרה מעמיתיו, משפחתו והעולם, בעזרת הרופאה המקומית אלישיה מק'קלאר (ג'נבייב או'ריילי). שבעת האנשים מקושרים בצורה כלשהי והחיפוש מתחיל אחר מישהו שיודע את האמת כיצד ומדוע הם חזרו.<ref>[http://www.australiantelevision.net/glitch/ Glitch], באתר תאגיד השידור האוסטרלי</ref>

== שחקנים ודמויות ==

== קישורים חיצוניים ==

==הערות שוליים==

קטגוריה:סדרות דרמה אוסטרליות
קטגוריה:סדרות פנטזיה
קטגוריה:תוכניות טלוויזיה שעלו לשידור בשנות ה-2010
מסדר האחיות סנט ג'וזף של ההתגלות

בניין בית הספר לבנות "סנט ג'וזף" ביפו
בית החולים "סנט ג'וזף" בירושלים
מסדר האחיות סנט ג'וזף של ההתגלות (בצרפתית: Sœurs de Saint-Joseph-de-l'Apparition; בלטינית: Institutum Sororum a S. Joseph ab Apparitione) הוא מסדר נוצרי קתולי של נזירות, שחברותיו מחויבות בשבועה לחיים של צניעות, עוני, צייתנות, ואורח חיים משותף. 

נכון לשנת 2005 המסדר כולל 940 אחיות ב-154 קהילות ברחבי העולם. משימתן כוללת חינוך נוער וטיפול בחולים ובקשישים.

==היסטוריה==
מייסדת המסדר, אמילי דה ויאלאר, נולדה למשפחת אצולה בגאיאק, צרפת ב-12 בספטמבר 1797. היות שמסדר אחיות הצדקה של נוור כבר הפעיל בעיר בית חולים בו טופלו התינוקות העניים והנטושים, החליטה אמילי להקדיש את מאמציה לחינוך ילדים עניים ופתחה בית ספר. כמה נערות צעירות מגאיאק התגייסו סביבה, ובליל חג המולד 1832 הוקמה קהילה שנודעה עד מהרה כ"אחיות סנט ג'וזף של ההתגלות". המסדר פעל להקמת בתי ספר ברחבי צרפת, ובהמשך הרחיב פעולתו לאלג'יריה, לתוניסיה ולמדינות אחרות באגן הים התיכון.

אמילי דה ויאלאר מתה במרסיי ב־24 באוגוסט 1856.

בשנות ה-50 של המאה ה-19 החל המסדר לפעול בארץ ישראל, ולהפעיל את בית החולים הצרפתי סן לואי שהוקם על ידי הפטריארכיה הלטינית של ירושלים, ובהמשך גם את בית החולים הצרפתי על שם סנט לואי ביפו. בנוסף הקים המסדר גם את בית הספר לבנות "סנט ג'וזף ביפו. ב-1954 הקימו את בית החולים סנט ג'וזף במזרח ירושלים. מנזר של אחיות המסדר נמצא במתחם כנסיית גבירתנו של ארון הברית באבו גוש.

==קישורים חיצוניים==

* 

קטגוריה:מנזרים נוצריים
קטגוריה:ארץ ישראל: נצרות
קטגוריה:מסדרים רומיים-קתוליים
ניאה

אנה לינאה סודהל (בשוודית: Anna Linnea Södahl; נולדה ב-17 בספטמבר 1987), הידועה יותר בשם הבמה, ניאה (בשוודית: Nea) היא זמרת-יוצרת שוודית.<ref name=":0"></ref>

== ביוגרפיה וקריירה ==
ניאה נולדה ב-17 בספטמבר 1987 בדרום אפריקה, שבו הוריה עבדו כמתנגד שלטון האפרטהייד בדרום אפריקה, ובהמשך היא גדלה באלינגסאס , שוודיה.<ref name=":2"></ref>

ככותבת שירים, ניאה כתבה שירים לזמרים ולהקות, כמו זארה לארסון, טובה סטירקה, טווייס, טייני טמפה ואקסוול .<ref name=":1"></ref><ref></ref>

ב-6 בספטמבר 2019, היא הוציאה את הסינגל "Some Say", שבו יש דגימה מהסינגל "Blue (Da Ba Dee)" של אייפל 65.

ב-28 בפברואר 2020, היא הוציאה את הסינגל "Dedicated".<ref></ref>

ב-6 במאי 2020, היא הוציאה את הסינגל "TG4M".<ref></ref> הסינגל הגיע, בשיאו, למקום ה-86 בשוודיה.

ב-21 באוגוסט 2020, היא הוציאה, יחד עם פליקס ין וברין כריסטופר, את הסינגל "No Therapy".

ב-25 בספטמבר 2020, היא הוציאה, בשיתוף פעולה עם הראפר הפורטוריקני, ניאו גרסיה , את הסינגל "Diablo".<ref></ref>

ב-4 במרץ 2021, היא הוציאה, בשיתוף פעולה עם הזמר-יוצר הצרפתי, טיבז , את הסינגל "Don't Deserve This".<ref></ref> יום למחרת, ב-5 במרץ 2021, היא הוציאה גרסה מחודשת לסינגל "Don't Deserve This", יחד עם הזמר-יוצר השוודי, סנדרו קוואצה .<ref></ref>

ב-21 במאי 2021, היא הוציאה את הסינגל "Sucker for You".<ref></ref>

ב-25 ביוני 2021, היא הוציאה, בשיתוף פעולה עם הצמד התקליטנים הבלגים ממוצא יווני, דימיטרי וגאס ולייק מייק והדי ג'יי הגרמני, פליקס ין, את הסיגנל "Heard About Me".<ref></ref>

ב-6 באוגוסט 2021, היא הוציאה, בשיתוף פעולה עם הזמרת-יוצרת השוודית, שיי מרטין, את הסינגל "No Regrets".<ref></ref>

== דיסקוגרפיה ==
=== מיני-אלבומים ===
* 2020: Some Say

==קישורים חיצוניים==

== הערות שוליים ==

קטגוריה:אמנים הידועים בשם במה
קטגוריה:זמרות-יוצרות שוודיות
קטגוריה:זמרות שוודיות
קטגוריה:פזמונאיות
קטגוריה:ילידות 1987
קטגוריה:שוודים שנולדו ב-1987